Камароўскі рынак

**Камароўскі рынак** — галоўны харчовы рынак Мінска, размешчаны ў Савецкім раёне Мінска (часам скарочана неафіцыйна называецца *Камароўка*).

Камароўка — вёска, потым і яе ваколіцы, пазней паўночна-ўсходняя ўскраіна Мінска, размешчаная за Траецкай гарой і Залатой горкай. Цяпер раён плошчы Якуба Коласа, вуліц Веры Харужай, Кульман, Куйбышава, Якуба Коласа і Гікалы.

Назва рынку паходзіць ад гістарычнай назвы мясцовасці, дзе ён быў пабудаваны — Камароўка.

## Агульнае апісанне 
Камароўскі рынак уваходзіць у структуру ўнітарнага прадпрыемства «Мінскі Камароўскі рынак», якое было створана паводле рашэння Мінскага гарадскога выканаўчага камітэта ад 27.01.1997 № 55.

Асноўным відам дзейнасці прадпрыемства з'яўляецца:
* прадстаўленне гандлёвых месцаў арганізацыям, індывідуальным прадпрымальнікам і фізічным асобам;
* разруб і абвалка мяса;
* захоўванне тавару;
* прадстаўленне напракат інвентару і форменнай вопраткі;
* важанне на таварных вагах;
* размяшчэнне і абслугоўванне рэкламы.

Прыярытэт у гандлі на Камароўскім рынку маюць айчынныя вытворцы. На рынку можна купіць свежы хлеб, які паступае штодзень з хлебазаводаў горада, свежую рыбу, якая пастаўляецца рыбгасамі, свініну, ялавічыну, бараніну, цяляціну, трусяціну.

У шырокім асартыменце прадстаўлена садавіна і гародніна, бакалейныя тавары, сродкі для мыцця і чысткі, друкаваная прадукцыя, царкоўныя рэчы, кветкі і іншыя тавары.

Агульная плошча рынку складае больш за 5 га, колькасць гандлёвых аб'ектаў каля 2000. Рынак падзелены на дзве часткі: крыты рынак і сезонны рынак.

Для забеспячэння бяспекі тавараў, якія рэалізуюцца на рынку, працуе Лабараторыя ветэрынара-санітарнай экспертызы, якая ўваходзіць у склад гарадской ветэрынарнай станцыі г. Мінску.

### Крыты рынак 
Крыты павільён быў пабудаваны ў 1980 годзе. Афіцыйнае адкрыццё адбылася 20 мая 1980 года ў адпаведнасці з загадам Упраўлення гандлю выканкама Мінскага гарадскога савета народных дэпутатаў № 91 ад 14 мая 1980 года.

Плошча гандлёвай залы складае 13 тыс. .

### Сезонны рынак 
На сезоннай частцы рынку, у трох сектарах, выдзелена каля 700 гандлёвых месцаў для гандлю бульбай, гароднінай і садавіной, бакалейнымі таварамі. У перыяд сезоннага збору ўраджаю тут размяшчаюць больш за сотню дадатковых вынасных сталоў для гандлю.

У чацвёртым сектары для гандлю свежамарожанай рыбай, прэсерваў, «карэйскімі салатамі» выдзелена 100 гандлёвых месцаў.

Пяты сектар прадстаўлены для рэалізацыі сваёй фірмовай прадукцыі беларускім прадпрыемствам-вытворцам.

File:Kamarouka_1.JPG
File:Kamarouka_3.JPG
File:Kamarouka_4.JPG
File:Kamarouka_5.JPG
File:Kamarouka_6.JPG
File:Kamarouka_7.JPG
Камароўка. Адкрыты рынак. З-за прылаўка.jpg|Камароўка. Адкрыты рынак. З-за прылаўка

## Архітэктура 
Павільён крытага рынку — першы ў БССР і адзін з буйнейшых у СССР. Архітэктуры яго характэрна сучаснае канструкцыйнае вырашэнне, выразны сілуэт, планіровачная дакладнасць і цэласнасць кампазіцыі.

3 процілеглага ад галоўнага ўвахода боку да гандлёвай залы прымыкае развіты блок абслугоўвання, які ўключае склады, халадзільныя камеры, лабараторыі, мыйкі, бюро гандлёвых паслуг, памяшканні для адміністрацыі, пагрузачна-разгрузачнае абсталяванне і інш. Асноўная гандлёвая зала звязана з адміністрацыйна-гаспадарчым корпусам пандусам.

## Выдатныя мясціны 
У 2002 годзе на плошчы перад Камароўскім рынкам з’явіўся фантан перад уваходам на сезонны рынак, а таксама бронзавыя скульптуры аўтарства Уладзіміра Жбанава («Конь і верабей», «Дама з сабачкам», «Фатограф»), перад уваходам на крыты рынак — скульптура аўтарства Алега Купрыянава («Гандлярка семкамі»).

## Гл. таксама 
* Чэрвеньскі рынак

## Літаратура 
* 

## Спасылкі 
* Афіцыйны сайт Гандлёвага камунальнага ўнітарнага прадпрыемства «Мінскі Камароўскі рынак»

Катэгорыя:Кампаніі Беларусі
Катэгорыя:Рынкі Мінска
Катэгорыя:Першамайскі раён (Мінск)
Катэгорыя:1979 год у Мінску
Катэгорыя:Камароўка
Катэгорыя:Будынкі і збудаванні Вальмена Аладава
Катэгорыя:Будынкі і збудаванні Анатоля Жалдакова
Катэгорыя:Будынкі і збудаванні Уладзіміра Крывашэева
Катэгорыя:Будынкі і збудаванні Міхаіла Ткачука